17/10/2013 | Administración LocalMunicipal
Corcubión
Notificación a Eurohouse Gestión de Viviendas, SL

Notificación a Eurohouse Gestión de Viviendas S. L., expediente orde de execución parcela referencia catastral 44453407MH8545S0001FW. Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do expediente de orde de execución, como os interesados no procedemento son descoñecidos e ignórase o enderezo de notificación, procédese á súa práctica mediante o anuncio no Boletín Oficial da Provincia e no taboleiro de edictos do concello do seu último domicilio coñecido (Concello de Madrid). De conformidade co artigo 61 da Lei 30/1992 publícase un estrato da resolución de alcaldía núm.372/2013, do 22.07.2013, polo que poderán comparecer na Secretaría do Concello no prazo de 10 días desde a presente publicación para o coñecemento do contido íntegro e constancia de tal coñecemento, de luns a venres en horario de 9.00 a 14.00 h. PRIMEIRO. Iniciar o expediente de orde de execución en relación co inmoble sito entre a Rúa Cruceiro Valdomar e a Av. Santa Isabel, con referencia catastral 44453407MH8545S0001FW, propiedade de Eurohouse Gestion de Viviendas S. L., por incumprimento dos seus deberes como propietario de manter o inmoble nas debidas condicións de conservación e mantemento do solo natural e, no seu caso, da masa vexetal nas condicións precisas que eviten a erosión e os incendios, impedindo a contaminación da terra, o aire e a auga, así como, non reúne as debidas condicións de seguridade, salubridade e ornato público. SEGUNDO. Abrir un prazo de alegación de dez días hábiles, para presentar cantas alegacións, xustificacións e documentos estime necesarios, de conformidade co disposto nos artigos 199 da Lei 9/2002, de 30 de decembro, de Ordenación Urbanística e Protección do Medio Rural de Galicia, e 84 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. TERCEIRO. As obras e actuacións necesarias para conservar o inmoble, de acordo co informe técnico, son: - Corta e destocoado de árbores de diámetro comprendido entre 15 e 35 cm, torado e amontoado dos mesmos, carga e transporte a vertedoiro de pólas, tocón e resto de productos resultantes. Incluso recheo e compactado do oco resultante con terras propias. O custo estimado das obras necesarias a realizar na parcela é: - Corte e destocoado de árbores: aprox.40 euros/unidade - 280,00 euros (7 ud.) O que se traduce nun importe estimado de 280,00 euros. O prazo para a execución das obras é de tres meses. A adopción desta proposta de orde de execución de obras de conservación e de mellora, xustifícase nos seguintes motivos, de acordo co informe técnico: - Na linde noroeste da parcela existen unhas árbores de importante altura, plantadas a carón dos muros de cerramento da mesma, así como do Cruceiro de Valdomar. As raíces destas árbores, ao estar tan apegados a estes elementos están a afectar á súa cimentación, tanto dos muros como do propio Cruceiro, afectando por tanto ás condicións de seguridade dos mesmos. En caso de incumprimento inxustificado da orde de execución que se dicte, logo do prazo de audiencia, a Administración actuante poderá adoptar calquera medida de execución forzosa. CUARTO. Dar traslado da presente resolución o interesado, comunicándolle que se trata dun acto de tramite; dar conta o Pleno na próxima sesión ordinaria que se celebre. Tratase dun acto de trámite contra o que non cabe recurso ningún, sen prexuízo de que o interesado interpoña os que considere oportunos. Corcubión, 7 de outubro de 2013. O Alcalde-presidente. Francisco J. Lema Fuentes.